RESOLUCIÓN do 11 de agosto de 2020 pola que se dá publicidade da relación das persoas ou entidades beneficiarias de varios programas de axudas concedidas ao abeiro das convocatorias realizadas no ano 2019.
Instituto Galego da Vivenda e Solo — III. Outras disposicións — 20/08/2020

De conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
Dar publicidade á relación das persoas ou entidades beneficiarias e ao importe das axudas concedidas polo Instituto Galego da Vivenda e Solo (en diante, IGVS), con cargo aos orzamentos xerais da Comunidade Autónoma de Galicia para o ano 2019, relativo ás resolucións de convocatorias dos programas que de seguido se relacionan:
I. Norma reguladora da convocatoria: Resolución do 12 de decembro de 2018 pola que se establecen as bases reguladoras das axudas para a adquisición de vivenda do Plan estatal de vivenda 2018-2021, e se procede á súa convocatoria para o ano 2019 (código de procedemento VI435A).
a) Aplicación orzamentaria: 07.83.451B.780.1.
b) Crédito orzamentario: 1.400.000 € (800.000 € de crédito inicial, ampliado en 600.000 € mediante Resolución do director xeral do IGVS do 12 de novembro de 2019).
c) Persoas destinatarias: persoas físicas maiores de idade e menores de 35 anos que teñan subscrito a partir do 1 de xaneiro de 2019 un contrato privado ou unha escritura pública de adquisición dunha vivenda localizada nun concello pertencente ao territorio da Comunidade Autónoma de Galicia de menos de 5.000 habitantes, cuxo prezo sexa igual ou inferior a 100.000 €.
d) Finalidade: fomentar a adquisición de vivenda en concellos de menos de 5.000 habitantes por persoas menores de 35 anos.
e) Persoas beneficiarias e importe da axuda concedida a cada unha delas, en €:
II. Norma reguladora da convocatoria: Resolución do 28 de decembro de 2018 pola que convocan para o ano 2019, con financiamento plurianual, as subvencións do Programa do bono de alugueiro social do Plan RehaVIta, Plan galego de rehabilitación, aluguer e mellora de acceso á vivenda 2015-2020 (código de procedemento VI406B).
a) Aplicación orzamentaria: 07.83.451B.480.3.
b) Crédito orzamentario: 3.880.000 € (880.000 € para a anualidade 2019, 800.000 € para a anualidade 2020, 800.000 € para a anualidade 2021, 800.000 € para a anualidade 2022 e 600.000 € para a anualidade 2023).
c) Persoas destinatarias: persoas integrantes das unidades de convivencia enunciadas no artigo 2 da Orde do 15 de decembro de 2017, que estivesen empadroadas na Comunidade Autónoma de Galicia durante, polo menos, os 12 meses anteriores á data da presentación da solicitude da axuda, que sexan titulares ou estean en condicións de subscribir un contrato de arrendamento dunha vivenda nun concello da Comunidade Autónoma de Galicia que constitúa ou vaia constituír o seu domicilio habitual e permanente, cuxa renda non supere os límites establecidos no artigo 5 da Orde do 15 de decembro de 2017 e cuns ingresos que sexan iguais ou inferiores a 1,5 veces o indicador público de renda de efectos múltiples.
d) Finalidade: atender con carácter urxente as dificultades para asumir o custo do arrendamento da vivenda das unidades de convivencia que se atopen nalgunha das situacións enunciadas no artigo 2 da Orde do 15 de decembro de 2017.
e) Persoas beneficiarias e importe da axuda concedida a cada unha delas, en €:
1. Concesións iniciais da convocatoria 2019
III. Norma reguladora da convocatoria: Resolución do 28 de decembro de 2018 pola que se realiza a convocatoria pública, para a anualidade 2019, das axudas financeiras do programa de préstamos cualificados para a rehabilitación de edificios e vivendas, con financiamento plurianual(código de procedemento VI406B).
a) Aplicación orzamentaria: 07.83.451A.480.2.
b) Crédito orzamentario: 50.350 € para a anualidade 2019; por importe de 33.430 € para a anualidade 2020; por importe de 30.625 € para a anualidade 2021; por importe de 30.000 € para a anualidade 2022; por importe de 30.000 € para a anualidade de 2023 e por importe de 30.000 € para a anualidade de 2024.
c) Persoas destinatarias: persoas físicas que promovan as actuacións de rehabilitación, xa sexan propietarias ou teñan calquera outro título que acredite a posesión do inmoble. Non obstante, no caso de actuacións promovidas por comunidades de persoas propietarias, só poderán ser beneficiarias as persoas que sexan membros da dita comunidade e en función da súa porcentaxe de participación nas obras.
d) Finalidade: outorgar axudas económicas directas consistentes na subsidiación dos xuros dos préstamos cualificados para a rehabilitación de edificios e vivendas concedidos polas entidades de crédito no ámbito dos convenios asinados co IGVS.
e) Persoas beneficiarias e importe da axuda concedida a cada unha delas, en €:
IV. Norma reguladora da convocatoria: Resolución do 28 de decembro de 2018 pola que se convocan as subvencións para rehabilitar as antigas vivendas de mestres, doutros oficios e demais edificios e vivendas de titularidade municipal, para o exercicio 2019, con carácter plurianual (código de procedemento VI422F).
a) Aplicación orzamentaria: 07.83.451A.760.1.
b) Crédito orzamentario: 1.761.135,62 € (761.135,62 € para a anualidade 2019 e 1.000.000 de € para a anualidade de 2020).
c) Destinatarios: concellos de Galicia de menos de 20.000 habitantes que conten con demandantes de vivenda inscritos no Rexistro Único de Demandantes de Vivenda da Comunidade Autónoma de Galicia no seu concello, teñan cumprido co deber de remisión ao Consello de Contas de Galicia das contas xerais do exercicio inmediatamente anterior ao ano da convocatoria, no cal o seu prazo de presentación estivese vencido e que estean adheridos ou en proceso de adhesión ao Convenio de colaboración asinado entre o IGVS e a Federación Galega de Municipios e Provincias para o desenvolvemento do Programa de vivendas baleiras no ámbito do Plan galego de rehabilitación, aluguer e mellora do acceso á vivenda 2015-2020 ou á norma que o substitúa.
d) Finalidade: prestar apoio aos concellos de Galicia de menos de 20.000 habitantes para que poidan rehabilitar as antigas vivendas de mestres, as doutros oficios e as demais edificacións da súa titularidade, co obxecto de que se destinen, en réxime de alugamento, á residencia habitual e permanente de unidades de convivencia con ingresos inferiores a 2,5 veces o indicador público de renda de efectos múltiples.
e) Concellos beneficiarios e importe da axuda concedida a cada un deles, en €:
V. Norma reguladora da convocatoria: Resolución do 28 de decembro de 2018 pola que se convocan subvencións do Programa de infravivenda do Plan RehaVIta: Plan galego de rehabilitación, alugamento e mellora de acceso á vivenda 2015-2020, para o exercicio 2019 (código de procedemento VI406A).
a) Aplicación orzamentaria: 07.83.451A.760.0.
b) Crédito orzamentario: 290.000 € (200.000 € de crédito inicial e 90.000 € ampliados mediante Resolución do 7 de agosto de 2019 pola que se amplía a dotación orzamentaria da convocatoria de subvencións do Programa de infravivenda do Plan RehaVIta, Plan galego de rehabilitación, aluguer e mellora de acceso á vivenda 2015-2020, para o exercicio 2019).
c) Destinatarios: concellos de Galicia de menos de 10.000 habitantes.
d) Finalidade: prestar apoio aos concellos de Galicia de menos de 10.000 habitantes para que poidan axudar con carácter urxente ás unidades de convivencia que residan, en condicións de propietarias, nunha edificación ou nunha vivenda que se encontre en mal estado de conservación e non dispoñan de recursos para acometer obras que permitan ter as mínimas condicións de habitabilidade. Así mesmo, estas subvencións terán por obxecto permitir aos concellos de Galicia de menos de 10.000 habitantes rehabilitar edificacións ou vivendas do seu patrimonio municipal para destinalos a solucionar os problemas de residencia de unidades de convivencia que cumpran os requisitos fixados na resolución.
e) Persoas beneficiarias e importe da axuda concedida a cada unha delas, en €:
VI. Norma reguladora da convocatoria: Resolución do 28 de decembro de 2018 pola que se convocan as subvencións do Programa Rehaluga, dirixidas ás persoas propietarias ou usufrutuarias das vivendas en trámite de incorporación no marco do Programa de vivendas baleiras, para o ano 2019 (código de procedemento VI426C).
a) Aplicación orzamentaria: 07.83.451A.780.7.
b) Crédito orzamentario: 100.000 €.
c) Persoas destinatarias: as persoas físicas propietarias ou usufrutuarias das vivendas e, pola súa vez, promotoras das actuacións subvencionables.
d) Finalidade: subvencionar obras de conservación e mantemento, de rehabilitación precisas para garantir a habitabilidade da vivenda, así como o correcto funcionamento das súas instalacións ou a súa adaptación á normativa vixente e axustes na distribución interior da vivenda que non impliquen unha alteración substancial da súa configuración para a súa incorporación ao Programa de vivendas baleiras, no ámbito do Plan galego de rehabilitación, alugamento e mellora do acceso á vivenda 2015-2020.
e) Persoas beneficiarias e importe da axuda concedida a cada unha delas, en €:
VII. Norma reguladora da convocatoria: Resolución do 6 de xuño de 2019 pola que se establecen as bases reguladoras das subvencións do Programa de fomento do parque de vivenda en alugamento do Plan estatal de vivenda 2018-2021, e se procede á súa convocatoria para o ano 2019, con carácter plurianual (código de procedemento VI432C).
a) Aplicación orzamentaria: 07.83.451B.760.0, 07.83.451B.770.0 e 07.83.451B.781.0.
b) Crédito orzamentario: 5.778.400 €, coas seguintes anualidades.
c) Persoas destinatarias: as persoas físicas maiores de idade que posúan a nacionalidade española ou, no caso de seren estranxeiras, que teñan a residencia legal en España, as administracións públicas, os organismos públicos e demais entidades de dereito público. Así mesmo, as entidades de dereito privado, as empresas públicas, privadas, público-privadas e sociedades mercantís participadas maioritariamente polas administracións públicas, en cuxo obxecto social figure a promoción de vivendas e as fundacións, as empresas de economía social e as súas asociacións, cooperativas de autoconstrución, as organizacións non gobernamentais e as asociacións declaradas de utilidade pública, e aquelas ás cales se refire a disposición adicional quinta da Lei 7/1985, do 2 de abril, reguladora das bases do réxime local.
d) Finalidade: incentivar economicamente a promoción, pública ou privada de vivendas, destinadas a alugamento ou cesión en uso durante un prazo de 25 anos.
e) Persoas beneficiarias e importe da axuda concedida a cada unha delas, en €:
VIII. Norma reguladora da convocatoria: Resolución do 18 de xuño de 2019 pola que se establecen as bases reguladoras das axudas para a adquisición de vivenda nos centros históricos e se procede á súa convocatoria para o ano 2019 (código de procedemento VI400A).
a) Aplicación orzamentaria: 07.83.451B.780.2.
b) Crédito orzamentario: 800.000 €.
c) Persoas destinatarias: persoas físicas maiores de idade e menores de 35 anos que teñan subscrito a partir do 1 de xaneiro de 2019 un contrato privado ou unha escritura pública de adquisición dunha vivenda situada no ámbito dun centro histórico dos citados no anexo da Orde do 1 de marzo de 2018, pola que se determinan os centros históricos para os efectos das deducións previstas no número 14 do artigo 5 e nos números 6 e 7 do artigo 13 ter do texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo, cuxo prezo sexa igual ou inferior a 100.000 €.
d) Finalidade: fomentar a adquisición de vivenda en centros históricos por persoas menores de 35 anos.
e) Persoas beneficiarias e importe da axuda concedida a cada unha delas, en €:
IX. Norma reguladora da convocatoria: Resolución do 2 de xullo de 2019 pola que se convocan, para o ano 2019, as subvencións do Programa de fomento da rexeneración e renovación urbana e rural do Plan de vivenda 2018-2021, correspondentes ás áreas de rehabilitación integral (ARI) dos Camiños de Santiago e do Parque Nacional das Illas Atlánticas (código de procedemento VI408H).
a) Aplicación orzamentaria: 07.83.451A.780.6.
b) Crédito orzamentario: 1.500.000 € para a ARI dos Camiños de Santiago e 500.000 € para a ARI do Parque Nacional das Illas Atlánticas.
c) Persoas destinatarias: no ámbito da ARI dos Camiños de Santiago, as comunidades de persoas propietarias, as agrupacións de comunidades de persoas propietarias, as agrupacións de persoas propietarias e as persoas físicas propietarias de edificios ou de vivendas que estean en posesión da correspondente cualificación definitiva. No ámbito da ARI do Parque Nacional das Illas Atlánticas, ademais das anteriores, tamén poderán ser persoas beneficiarias as persoas físicas con algún dereito real sobre un edificio ou vivenda situada neste ámbito e as persoas titulares dunha concesión sobre un edificio ou vivenda situada neste ámbito.
d) Finalidade: financiar actuacións de rehabilitación e renovación en edificios e vivendas situadas no ámbito das ARI dos Camiños de Santiago e do Parque Nacional das Illas Atlánticas que conten coa correspondente resolución de cualificación definitiva.
e) Persoas beneficiarias e importe da axuda concedida a cada unha delas, en €:
X. Norma reguladora da convocatoria: Resolución do 15 de xullo de 2019 pola que se establecen as bases reguladoras das subvencións dos programas de fomento de mellora da eficacia enerxética e sustentabilidade e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018-2021, e se convocan para o ano 2019, con carácter plurianual (código de procedemento VI422E).
a) Aplicación orzamentaria: 07.83.451A.770.2 e 07.83.451A.780.6.
b) Crédito orzamentario: 19.953.312,49 € (crédito inicial de 17.104.300,00 €, ampliado en 2.849.012,49 € por Resolución do 13 de novembro de 2019, pola que se amplía a dotación orzamentaria da convocatoria de subvencións dos programas de fomento de mellora da eficacia enerxética e sustentabilidade e de fomento da conservación, da mellora da seguridade de utilización e da accesibilidade en vivendas do Plan estatal de vivenda 2018-2021, para o ano 2019).
c) Persoas destinatarias: as persoas físicas, así como as persoas xurídicas de natureza privada, xa sexan propietarias de vivendas unifamiliares, de edificios de tipoloxía residencial colectiva e das vivendas situadas nestes edificios; as comunidades de persoas propietarias, así como as agrupacións de comunidades de persoas propietarias, constituídas conforme o disposto polo artigo 5 da Lei 49/1960, do 21 de xullo, de propiedade horizontal; as agrupacións de persoas propietarias; as sociedades cooperativas compostas por agrupacións de persoas propietarias de vivendas ou edificios que reúnan os requisitos establecidos no artigo 396 do Código civil e non teñan outorgado o título constitutivo de división horizontal, así como por persoas propietarias que conforman comunidades ou agrupacións de comunidades de persoas propietarias, constituídas conforme o disposto no artigo 5 da Lei 49/1960, do 21 de xullo; as empresas construtoras, arrendatarias ou concesionarias de edificios, así como as cooperativas, que acrediten a dita condición mediante contrato coa propiedade que lles outorgue a facultade expresa para acometeren as obras de rehabilitación obxecto das dúas liñas de axudas previstas nesta resolución; as persoas físicas arrendatarias dunha vivenda que asuman, en virtude dun acordo coa persoa arrendadora, o custo das actuacións de rehabilitación que correspondan, a cambio do pagamento da renda. No caso das axudas da liña A), para obras de mellora da eficiencia enerxética e a sustentabilidade, tamén poderán ser beneficiarias as empresas de servizos enerxéticos.
d) Finalidade: financiar obras de mellora da eficiencia enerxética e da sustentabilidade, con especial atención á envolvente edificatoria, así como obras de conservación, da mellora da seguridade de utilización e da accesibilidade que se realicen en vivendas unifamiliares, en edificios de vivendas de tipoloxía residencial colectiva e nas vivendas situadas nestes edificios, sempre que estivesen finalizados antes do 1 de xaneiro de 1996
e) Persoas beneficiarias e importe da axuda concedida a cada unha delas, en €:
XI. Norma reguladora da convocatoria: resolución de concesión directa da prórroga da subvención do programa Aluga para a anualidade 2019-2020.
a) Aplicación orzamentaria: 07.83.451B.480.2.
b) Crédito orzamentario: 4.584,48 €.
c) Persoas destinatarias: unidade de convivencia de Beatriz Mosteiro Soto.
d) Finalidade: axudas para as persoas inquilinas que teñen como finalidade primordial facilitar o acceso á vivenda a sectores de poboación con menor nivel de ingresos, mediante o financiamento da parte de renda de alugueiro dos contratos de arrendamento formalizados no marco do programa Aluga.
e) Persoas beneficiarias e importe da axuda concedida a cada unha delas, en €:
Santiago de Compostela, 11 de agosto de 2020